《贯之学士宠示佳作欻然有丘壑之思因反其意以》
宋代·度正

夫君隆隆如长车，方途万里无尘沙。
天公生材要有用，安得嘿嘿吟窗纱。
辛勤学问求大指，求不在他心而已。
解将岁月作工夫，定使枯株发春媚。
我家传家诗与书，家徒四壁一钱无。
年来行李环天下，直从南海薰香炉。
先生曰来子可语，以手手地传心图。
归来日日锄其恶，陶然一室皆真乐。
他年努力回羲皇，更把天心验圭角。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。